Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву „Коридори Србије“, д.о.о. Београд, ххххх, МБ ххххх, ПИБ ххххх, који је по овлашћењу упутио Милан Бекрић, Град Београд, општина Вождовац, за издавање локацијских услова, а на основу члана 8., 8а. и 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре електронским путем („Службени гласник РС“, број 113/2015), доноси

**З А К Љ У Ч А К**

**ОДБАЦУЈЕ СЕ** захтев „Коридори Србије“, д.о.о. Београд, ххххх, МБ ххххх, ПИБ ххххх, који је по овлашћењу упутио Милан Бекрић, Град Београд, општина Вождовац, **за издавање локацијских услова** за изградњу трансформаторске станице 35/10kV за напајање тунела на аутопуту електричном енергијом на кп.бр. 1410/1 и 1410/2 обе КО Дупљане **због неиспуњења формалних услова за даље поступање по захтеву.**

**О б р а з л о ж е њ е**

„Коридори Србије“, д.о.о. Београд, ххххх, МБ ххххх, ПИБ ххххх, је дана 26.10.2016.године поднео захтев за издавање локацијских услова за изградњу трансформаторске станице 35/10kV за напајање тунела на аутопуту електричном енергијом на кп.бр. 1410/1 и 1410/2 обе КО Дупљанекоји је по овлашћењу упутио Милан Бекрић, Град Београд, општина Вождовац. Увидом у списе предмета утврђено је да подносилац захтева није приложио потребну документацију прописану Законом и подзаконским актима, односно није приложио следећу документацију:

Идејно решење, израђено у складу са Правилником о садржини, начину и поступку израде и начину вршења техничке контроле документације према класи и намени објекта („Службени гласник РС“, број 23/2015).

* Катастарско топографски план за потребе ситуације је без потписа геометра који је исти израдио,
* У оквиру пројекта електроинсталације недостаје нумеричка документација и изјава одговорног пројектанта,
* У идејном решењу недостаје пројекат архитектуре у целости.

Ако подносилац захтева у року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа поднесе усаглашени захтев и отклони све утврђене недостатке, надлежни орган ће поступати по том измењеном-усаглашеном захтеву, у противном, овај закључак остаје на снази, односно донеће се закључак о коначном одбацивању, па је Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре електронским путем („Службени гласник РС“, број 113/2015), донело одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се изјавити приговор Општинском већу Општине Владичин Хан, преко надлежног органа, у року од три дана од дана достављања истог.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под e-бројем ROP-HAN-28504-LOC-1/2016, заводни број 350-98/2016-04 дана 31.10.2016.године.**

**РУКОВОДИЛАЦ,**

**Љиљана Мујагић, дипл.пр.планер**